rlitschk/wikidir huggingface dataset:
De Rhoi is enn Schdrohm in Oiropa der in de Schwaizer Albe aus veschiedene Quellfliß endstehe duud un dorsch die Palz in die Nordsee fließd. De Rhoi is ääns vunde mehrschd befahrne Gewässa. Hooch in de Alpe entspringe aus viele Quelle de Vodda- unde Hinnärhoi. Dänne ian Oizuchsgebied langd vum Goddhard im Weshde iwwas idalienische Valle di Lei im Siede bis in die Davosa Egg im Oschde. Die Quellehee liehd uugfea bai 2350 m un uugfea 1300 Schdromkilomeda vun de färnschd Mindung endfärnd. De Alperhoi is nä dorsch ä kläni Schwell vun ä paa Meda Hee vun de Aare gedrennd - uhne die dääda in die Aare noi fließe un mid därre schbäda in soi jedzich Bedd. So hodda schdad desse när 86 km zum Bodesee. Vum Bodesee aus issa als Huchrhoi Grenzfluss zwische Daitschlond unn Frongraisch bis noch Kallsruh. Donn fließda waider als Grenzfluss zwische de haidiche Bunneslänner Rhoiland-Palz unn Bade-Wirddebärsch. Dobei fließda midde dorchs pälza Kärnland un drennd aach die weschdlich vunn em liechende Palz vunn de öschdliche, die wu mä haid Kurpalz nennd. An viele Pälza Örda unn Schdädt vorbai wie Germersche, Schbaya, Aldrib oda Ludwichshafe, awwa aach an alde, frieja kurpälzische Örda vorbai wie Oppenm, Bacharach
De Sunnesee in Schbaija ischde easchde See gwesd, wuma fade Kies zu krische, ausg'baggad hodd. De See isch ug'fea 4.5 ha groß un 7 Meda dief. D'See lieschd wie a die maischde oannare Schbaimara Seeje im neadlische Deel vunde Rhoinidarung vun Schbaija, im Binsfeld, wu zum Schdaddeel Schbaija-Noad kead. Eschdlisch vunnem lischdde See Binsfeld, neadlisch duasch die Schdrooß "Wildentenweg" g'drend lischdde Mondsee und weschdlisch noch de Schbijalaxsee. Oam Weschdufa hodda uff 500 m² große Grundschdigg des easchde Baug'bied Binsfeld kabd. Die Haisa sinn iwwa die Schdrooß "Binsfeld" earaischba, wu frija än Feldwesch gwesd isch. Die Grundschdigg sinn frija vamied un doan midd ännae Bauvabflischdung in Eawbpachd vagewwe un oam Schluss vunde Pächda vakaafd worre. Zwische de Haisa unnem See hedd aischendlisch mol än effendlische Wesch valaafe solle, wu awwa weschem schdaile Ufa zu daija kumme wea. Deschwesche hoddma des doan a oan die Aischedimma vakaafd. Oam Noadufa hoddma doan schbeda Grundschdigg fa 300 Joa vapachd un b'baud un solln doan noch Ablauf vunde Vadräch a vakaafd werre. De "Wildentenweg" fiad doadhi. Oam Oschdufa hodds frija än efendlische Badeschdroand kabd un oam Siedufa hoddma nix gmachd un s'sisch sisch selwa iwwalosse. Im siedeschdligdsche Egg hoddsn Kiosk un efendlischi Toiledde un visawi
De Silwasee in Schbaija isch änna vun achd Baggaseje, wuma fade Kies zu krische ausg'baggad hodd. De See isch uug'fea 6 ha groß un 13 Meda dief. D'See lieschd wie a die maischde oannare Schbaimara Seeje im neadlische Deel vunde Rhoiniedarung vun Schbaija, im Binsfeld, wu zum Schdadddeel Schbaija-Noad kead. De See lischd neadlisch vum See Binsfeld, zwischm Biasiedasee im Weschde unnem neadlische Deel vum Gensedreggsee im Oschde. Er isch iwwa die "Kreisstraße" im Noade oag'schlosse. De Weesch isch abn See b'schrengd un valaafd zwischm Gensedreggsee unm Silwasee waida. Oam Siedlische End vum Silwasee bieschda doan nochm Weschde ab un laafd zwischm See Binsfeld im Siede unm Siedufa vum Silwasee unm Biasiedasee bis zum "Wildentenweg". De Silwasee hoddma goans oande Windsörfglub Schbaija vamied un alles oannare ausa Baade isch do vabode. Neadlisch vum Silwasee hoddsn große effendlische Paagblads, wu inde Badezaid was koschde dud. Frija hoddma iwwade "Wildentenweg" de goanse Kies weg'gschafd. Commons: Silwasee (Schbaija) – Sammlung vun Bilder, Video un Audiodataie Rechtsverordnung über die Regelung des Gemeingebrauches an Gewässern im Naherholungsgebiet „ Im Binsfeld“ in der Gemarkung Speyer Badewassaqwalided http://www.badeseen.rlp.de/servlet/is/1148/
Bindnis 90/Die Griene is ä bolidische Bardai, wu 1993 aus em Zammeschluß vun de weschtdaitsche Grine und de oschtdaitsche Bindnis 90 enschdanne sin. Die Bardai hot imma zwee Voasidzende: ä Fraa unn en Monn. Said 2001 is di Claudia Roth de waiblische Pard, de männlische Pard iwwernimmd said 2008 de Cem Özdemir. Vor 2001 henn die zwee Vorsidsende Bunnesvorschdandsschbrescha g'heeße, saidem heeße se Bunnesvorschdandsvorsidsende. Da Atomausschdieg waa schun e Grindungsforderung vun de Griene. Die Bardai will so schnell wie meglich aussteige aus der Atomkraft, s letschde Atomkraftwerg solld bis 2017 soin Bedrieb beende. 2023 wars donn sowaid. Die Bardai will e Aihaitliches Schulsischtäm, wu alle Schieler uff ää Schulform gehe un de gonze Dach do sinn. Des soll de Midder un Vädder entloschte un ermeglische, doß se long arweide kinnen. do sin una anerem Tehme wie Indanet, Demokradische Tehme un Birjareschde Die Bardai is aa pro Europäisch un will die EU stärck, den Lobbiïsmus schwäsche, mehr Demokradie in de Europäische Gremie. Die Bardai is fär n beschtmeglische Klima un Umweltschutz Die Bardai will bessere Bedingunge fer Aame, Ärwetslose, Geringverdiner un Aweidnehma. Im Pälzer Bezirgsdag sinn die Griene derzaid mit 2 Abgeordnede, Walter Altvater unn Ruth Ratter, vadrede. Commons: Bündnis 90/Die
Rhoilond-Palz (korz RLP) is ä Bunnäslond in Daitschlond unn wie am Nóóme ärsischdlisch, iss die Palz än Dääl devun. In Rhoilond-Palz leewe 3.995.000 Lait uff näre Fläch vun 19.853,36 km², deshalb due uff ääm km² im Dorschschnid 201 Lait leewe (Nov. 2013). Die Haubdschdadt vun Rhoilond-Palz is Määnz. Rhoilond-Palz liechd im Siedweschde vun Daitschlond unn grenzd an die Bunneslänner Bade-Wirddebärsch, Hesse, Nordrhoi-Weschdfaale unn Saarlond, sowie die Schdaade Frongraisch, Luxebursch unn Belgïe. Die Lauda bild in de Vorderpalz ä nadierlisch grenz zu Frongraisch, de Rhoi zu Bade-Wirddebärsch unn bai Rhoihesse aa zu Hesse. Im Oschde werd Rhoilond-palz vun de Owwerrhoiewene dorschzooche, wu aa Ludwichshafe unn Määnz, wu sie end, lieche. Im Siede, in de Reschion Palz erschdreggd sisch de Pälzer Wald, der vum Haardt flongierd werd, vun Sied noch Norde unn schließd do ans Nordpälzer Berglond, midd dem hechsde Bersch vun de Palz, de Dunnersbersch. Weschdlisch dodevu erschdreggd sisch vun Siedweschde noch Nordoschde es Hunsrigg, en Gebirsche, des die Palz unn des Rhoilond vunenõnner drennd. De Erbeskopp im Hunsrigg iss de hechsd Bersch in Rhoilond-Palz. Nordesdlisch werd des Hunsrigg vun de Mosel flongierd, die bai Koblenz in de Rhoi minded. An de Mosel lieche greeßere Schdädt wie die Reemerschdadt Trier odda
Die Sigginger Heeh is e Lanndschaft im Siedweschde vun de Palz. Nɔ̃mensgäwwer is de Raichsridda Franz vun Sigginge. Die Heeh had zum greschde Deel dem Kerl gehärt. Die Sigginger fangt in Landschduhl im Norre un härt im Sirre korz vor Zweebrigge uff. Im Weschde grenzd de Pälzer Wald un im Oschde es Saarlond. Uff de Sigginger Heeh find ma vor allem Bund.sand.schdä un Lähmborre uf de Ägger. Uf de Sigginger Heeh gäbts aichentlich kä Audobahn orrer Kraftschrooß. Es enzischd was es gäbt is die A62 Landstuhl (die Atzel e nuff) no Bärmesens, awwer die is nur dälweß zwä Schpurich ausgebaud. Schtädt gäbts nur am Rand vun de Heeh wie Zweebrigge, Landschdul un Homburch. Awwer wannere kann ma schä. Es gäbt de Jakobspilcherpaad, de Berchmannspaad, de Miehleweech im Walwer Däälche un e Hauwe mäa.
Sidfränkisch isch e Schprooch, die im Norde von Bade-Wirddeberg gschwätzt wird und zwar sidlich und öschtlich vom Pälzische. Die Schprooch liegt am Iwwergang zwischem Owwer- und em Mitteldaitsche und wird in de Schproochwisseschaft meischt zu de owwerdaitsche, in jingarer Zeit aa zu de middeldaitsche Sprooche gezählt. Sidfränkisch schwätzt ma im nerdliche Elsass, iwwer Karlsruh bis Mossbach. Au Hailbronn gheert urspringlich zu dere Schproochgruppe, awwer dort wird de Oifluss vom Schwäbische immer schtärker. S Sidfränkische werde eh schtark von de Nachbarschprooche beioiflusst. Des sind die mitteldaitsche Sprooche Pälzisch im Norweschte, Sidhessisch im Norde und Oschtfränkisch im Oschte und die owwerdaitsche Sprooche Schwäbisch und Niederalemannisch. 1. Es fehle, wie im Rheifränkische, die Endunge von Werder: Wage schtatt Wagen 2. Nach m und n: fehle, wie im Rheifränkische, die Plosivlaut Hemm schtatt Hemd Kinner schtatt Kinder 3. Artikel: da Mann schtatt der Mann d’ Fraa schtatt die Frau ’s Kinn schtatt das Kind (wie zum Deil im Rheifränkische) 4. Akkusativ: im nominale Maskulinum isch da Akkusativ wie da Nominativ I heb da Kalle gseh N guder Tag!, N scheener Oowed! (Gsmat-daidsch isch's schoo lang so im Femininum und Neitrum.) 5. Charakteristischer ei-Laut Alle im Alemannische als ei gschprochene Laut werre als ai bis
Lodringisch werd (hauptsächlich) in Lodringe g'schbroche un geheert zu de weschdmiddeldaidsche Dialegde. Unn zwar werd's im nordeschdlische Deel vum fronzesische Debardmend Moselle g'babbeld un heesd doad „Bladd“, „Lodringa Platt“, „Lodringa Bladd“ oda a „Lodringa Daidsch“. Uff Fronzesisch saachdma „patois“ un said ug'fea 1980 a „francique“. Die daidsch-lodringischi Dialegd werre said 1945 imma mea un mea durschs Fronzesische easedzd un werrre haid haifisch nemme als Muddaschbroch sodan als Zwedsbroch g'babbeld. Es Lodringische is sproochwissenschaftlich nit so ganz sauwer se definiere, weil's rhoifrängische un moslfrängische Dialegde umfasst. Neberm rhoifrängische Lodringisch (Saarlodringisch) geehert zum Rhoifrängische denewe a Pälzisch (oischließlich rhoifränggischem Hunsrickerisch un Odewällerisch) un Hessisch. Es Moselfränkische zerfallt in zwää Dääle, ä weschtlicha un e eschtlicha, des gellt aa färs Lodringische, des däält ma im moselfränggische Dääl ins Niedlodringische un ins Weschtmosellodringische, des Weschmosellotringische nennt ma aa Luxeburschisch. Moselfränkisch und Rheinfränkisch grenzt ma dorch die das/dat-Linie ab, Weschtmoselfränkisch un Niedlodringisch unnnerscheidet ma durch die op/of-Linie. Weil des Lothringische ebe net oiheitlich is, menne mònche Sproochwissenschaftla, dass des Lodringische numme "bolliddisch" oda "geographisch" isch (halt, was mer in de Grenze vun Lodringe sprecht) un eichentlich anteilich zum Pälzische oda Moselfrängische mit dezu geheere duht. Mer kann des rhoifrängische Lodringisch a relativ gut sproochlich vum
De Imberadiw (vun Ladainisch imperare: befehle) is änner vun de drai Modi vun äm Verb (die annere zwee sinn de Indigatiw unn de Konjungdiw). De Imberadiw benutzt mer in de Regl fer Ufforderunge, Befehle unn Ailadung. Annerschder als wie in viele annere Schbrooche dut mer in de Palz den Imberadiw ofd als Frooch ausbilde, awwer als Befehl määne: So saacht me schdadd em "Kumm her" besser "Kummschd du do her!", wenn mer des besunnerschd aidruggsvoll ausdrücke will. Des is donn die im Wiedaholungsfall noo vagewliche Vasuche mid närre uuausgschbrochne Drohung vabundeni Kozform: "Kummschd du do her!" orra "Kummschd du jezad do her!" schdadd de longform "Ai is des als noch ned do? Ai gäbds des donn? Ai kummschd du jezad soford do her! Orra muß ich Där ärschd Bää mache!"
Rieschwiller-Mihlbach is e Dörfchen in de Verbandsgemä Thaleischweiler-Fröschen im Londkräs Siedwestpalz in Rhoilond-Palz. Es hot 2.214 Oiwuhner. Der jetzische Ordsbirgamaischda iss Heino Schuck vun de SPD Rieschwiller-Mihlbach lieschd in de Näh vun Zweebrigge im Schwadzbachbachtal. Rieschwiller-Mihlbach iss am 7.Juni 1969 aus den bis dodehie selbschdschdännische Gemainde Hehmihlbach unn Rieschwiller endschdannde. De Gemainderad aus 16 Midgliedern iss am 7. Juni 2009 gewähld worre unn hot en ehrenamdlische Ordsbirgamaischda als Vorsidz. Sidzvertailung im Gemainderad: Commons: Rieschweiler-Mühlbach – Sammlung vun Bilder, Video un Audiodataie Homepage von Rieschweiler-Mühlbach
Axel Fischer (* 5. Mai 1966 in Kallsruh) isch en Bolidiger von de CDU. Er isch von 1998 bis im Oktower 2021 Midglied vom daitsche Bundestag gwesst. Beim erscht Mol isch er iwwer die Låndeslischte gwählt worre, danach immer als Abgeordneder vom Wahlgrais Kallsruh-Lånd. Bai de Bundestagswahl 2013 hot er de Wahlgrais mit 53,3 % von de Erschtschtimme gwonne. De Axel Fischer isch in Blångeloch (Gemainde Schdudesee) ufgwagse, lebd in Eggschtoi, isch zum zwaide Mol verhaiert und hot sechs Kinner. Sain Vadder isch de Werner Fischer, sai Brüder de Lutz Fischer-Lamprecht und de Jörg Werner Fischer.
Blångeloch isch en Schdaddail von Schdudesee im badische Låndgrais Kallsruh und isch bis zum 31. Dezember 1974 e eischene Gmaind gwesst. Zu Blångeloch gheert a Biichig un es Schloss Schdudesee, vun däm wo daß di Gemainde ian Name krigd hod. Blångeloch hot haid meh wie 10.000 Oiwohner und hot gude Verkehrsverbindunge noo Kallsruh. Es gibt e Schtrooßebåhn und a en Båhhof, von dem aus ma aa diregd nach Mannem fahre kann. Blångeloch daucht zum erschte Mol im Johr 1337 inänärre Uakund uf. S Dorf gheert weder schbroochlich noch polidisch zu de Kurpalz und hod aa nie dezu gheerd. De Dialegd, den ma in Blångeloch schwätzt, gheert zum Sidfränkische und bolitisch hod Blångeloch zu de Markgrafschaft Bade gheert. Awwer schon de Nachbarort Wengerte isch vor de Gründung vom Großherzogtum Bade en Dail vunde Kurpalz gwesst. Ufde Gemaagung vun Blångeloch hod ma noowaise kenne, dass d Reemer und au d Frange in dere Gegend gsiedeld hawwe. Die erschte Kerch isch für s Johr 1392 noochgwiese. Blångeloch isch ofd durch Kriech ganz oda dailwais zerschdörd worre, so aach 1689 vun de Franzose, wo när die Kerch und des Kerns-Max-Haus schdeh gebliwwe sin. De badische Markgraf hod uf de Gemarkung von Blångeloch in de
Rilze isä Gmää im Lónkrais Germerschm. Rilze isch 744 s ärschd mol ärwäähnd worre. Im Middlalda ischs baim Bischdum Schbaya gewest, hod awwa äm Daitsche Riddaorde gheead. Dorsch die fronzeesische Raubgriesche isch Rilze noch Frongraqisch kumme, wos die närdlischsd Grenzsiedlung vum Elsaß wa. Anno 1815 isses donn wierra zur Rhoipalz gezähld worre un sou noch Bayan kumme. Nochem zwäddee Weldgriesch hod die Agrargmää (DuwakDuwak heeßd „aa „Tabak“ noom Stannarddaitsche“ un Zuggariewe) aach Induschdrie griechd. Zu de Verbandsgemäände Rilze khäaren Häadt, Khuadt unn Lämersche. "Moby Dick" hääßd än Fraizaidbad, des wu 2002 vollschdännisch renwiad worre isch. Es is än Skandaal, doß's jezad gschlosse wärre muß, wail die Gmää die Koschde nimmi draache konn - när achd Joa noo ännäre vollschdännisch Renowierung därfde so rooßi Inwesdizione fär Reparadure ned needisch soi. Ääna vun de bedroffene Oiwohna schraiwd: Isch benn änn geborene Rilzemer! Unn isch benn schdolz druff. Isch finns blous schaad, dass unser Schwimmbaad, des Moby-Dick, sou wies im Momend aussiehd, zugemachd isch. Hoffendlisch finnd sich änn Inveschdor, der wu ä bissel Geld iwwerisch hodd, unn unser Moby-Dick fer die Zukunfd erhalte dud. Un än onnare määnd: Ich benn ach änner (änn geborene Rilzemer mähn isch)! Schaisse, 's Bad esch zu. Schai
Daniel Caspary (* 4. April 1976 in Kallsruh) isch en Bolidiger von de CDU. Said 2004 isch er Midglied vom Oiropäische Parlament. De Daniel Caspary isch in Blångeloch (Gemainde Schdudesee) ufgwagse, lebd in Wengerde, isch verhaiert und hot fünfe Kinner. Commons: Daniel Caspary – Sammlung vun Bilder, Video un Audiodataie Homepage des Europaabgeordneten
Kurt Sommerlatt (* 25. Dezember 1928 in Kallsruh; † 8. Februar 2019 au do)) isch en ehemåliger daitscher Fußballschpieler und Trainer gwese. Er hod lang baim KSC gekickt und hod mit dem Verain zwaimol de DFB- Pokal gwonne (1955 und 1956). Dann isch er zum FC Bayern gwegsld und hod 1957 mit de Münchner aa de DFB-Pokal gwonne. Bis haid isch er de oinzig daitsche Fußballer, der dreimol hinernanner de DFB-Pokal gwonne hod. De Kurt Sommerlatt isch nach sainer Karriere als Spieler Trainer worre und war de erschte Bundesliga-Trainer vom KSC. De Kurt Sommerlatt isch in Blångeloch (Gemainde Schdudesee) ufgwagse, hod bis zu saim Tod dort glebd, war verhaiert und hot zwai Kinner ghabd. Ågfange zu kicke hod de Kurt Sommerlatt beim Verain von saim Haimatdorf, em SV Blångeloch. Er war Middelfeldspieler und hod dann bis zu de Saison 1951/52 beim Karlsruher FC Phönix gekickt. Der Verain hod in de 1. Amateurliga Nordbade gschbield, de zwaidhöchste Spielklass in dere Zaid. Der Verain hod mit em VfB Mühlburg fusioniert, der in de höchschte Liga, de Owwerliga Süd gekickt hod. Der neue Verain hod Karlsruher Sport-Club ghaisse und haisst haid noch so. Sai erschtes Länderspiel hod de Sommerlatt am 14. Mai 1952
49.5758.8480555555556370Koordinaten: 49° 34′ 30″ N, 8° 50′ 53″ O Aschbach is e Dorf im Iwwerwald, wu heit zur Gemoinde Wald-Mischlbach im hessische Kreis Bergschdrooß gheat. S liggt im Ulfebachdaal. Aschbach hot 1.235 Oiwuhner (2010). Di Gemaagung liggt zwische 326 un 437 m iwwerm Meeresschbiggl un hot Åådeil am Grundgebirg (Granid) un am Bundsandschdä. Di Wisse im Dal beim Ort werre vun ausgedehnde Wälder uf de Berge umgewwe. Zum erschdemol erwähnt worre iss-es im Johr 1369 im Zinsbuch färs pälzische Owweramt in Heidlberg als „Aspach“. Urschbringlisch hot Aschbach zum Lorscher Färschdetum ghert. Danoch hawwe sisch des Erzbischdum Moinz un di Palzgrafschaft net iwwer di Herrschaft einische kenne, was zu net gånz äfach zu duaischschauende Verhäldnisse gfiehrt hot. Bis 1848 hot Aschbach zur Birgermeischdarei Gare ghert un is dånn selbschdennisch worre. 1939 is di Gemoinde Därr-Ellebach, wu heit nur noch aus-eme Forschthaus bschdeht, zu Aschbach oigemoindt worre. Selles Dorf liggt eschdlisch vun Aschbach iwwer de Berg im nägschde Dal. Di Bach dort heeßt ewefalls Därr-Ellebach un fließt in di Ulfebach. S erschdemol erwähnt is da Ort 1437 unnerm Nåme Dorn Elbach. 1829 hot s noch 52 Oiwuhner ghatt. Im Zug vun da Gemoindereform is Aschbach 1971 zu Wald-Mischlbach kumme. Schun frieh waa
Aschbach is da Nåme vun folgende Orde: Aschbach im Odewald, finn-Da do: Aschbach (Odewald) Aschbach in da Weschdpalz, finn-Da do: Asbach Westpalz Aschbach im Saalond (Schdadt Lebach), finn-Da do: Aschbach (Saalond) Aschbach im Elsaß, finn-Da do: Àschbàch un vun folgende Gewässer: Di Aschbach im Bienwald Di Aschbach im Kraischgau Di Aschbach im Pälzerwald, dodriwwer finn-Da do was: Pälzerwald
Waisrem odder Waisemsand is ä Ordsgemää im pälzische Londkrääs Derkem, hodd vierehalbdausend Oiwohner unn ä Fläsch vun 13,72 km². Waisrem is vun de Fläsch her die greeschd Gemää in de Verbondsgemää Fränsem. De jetzische Birgamaischda is se Dieter Helt vun de CDU. Waisrem liechd in de vorderpälzische Rhoiewene unn de Fuchsbach fließd dorsch de Ord. Zum Ord g'herd es Naherholugsgebied Keschdebersch, aa "Luddwischshain" genonnd. Wege soina Laach in de Rhoiewene g'herd Waisrem zu eena vun de mildeschde Orde in Daitschlond. Desweege konn mer do aach gud Woi unn Obschd õõbaue. De Gemoinderad beschdehd aus 20 Midgliedan unn hot en ehrenamdlische Birgamaischda als Vorsidzende. Die Sidzvatailung: De Ord hot ä Paddnaschafd midd Nierroßla in Tiiringä. De Ord is an die Båånschdregg Fränsm-Frongedahl õõgschlosse. Waisrem hot drai Kinnergädde, ä Grundschul mid Gemaindetornhall. In de Schul befind sisch jedzd aa die Gemaindebiicherai. De greeschd Schbordvaroi is de SV Waisemsand. Donn gebbds noch de ASV, de Tennisclub Luddwischshain unn die Schidzegild, de Raid- unn Fahrvaroi, de Ferdervaroi vun de Fraiwillische Faierwehr, de Häämat- unn Museumsvaroi unn mehrere Fasdnachdsgrubbe. Jeds Johr am Fasdnachdssunndaach find de Rieslingsworm, de Umzuuch schdadd, weller ä paar 10.000 Lait õõziehd. Immer am zwedde Wocheend im Auguschd faierd Waisrem soi Woikerwe.
49.5858333333338.8144444444444400Koordinaten: 49° 35′ N, 8° 49′ O Gare (außerhalb vum Iwwerwald aa Gadern) is e Dorf im Iwwerwald, wu heit zur Gemainde Wald-Mischlbach (Wamiba) im hessische Kreis Bergschdrooß ghert. S liggt owwerhalb vum Wamiba im Mischlbachdal, eme Seidedal vum Ulfebachdal. Gare hot 510 Oiwuhner (2010). Di Gemaakung liggt zwische 383 un 430 m Heh i. NN. un is iwwerwiegend londwärschaftlisch geprägt. Zum erschdemol erwähnt worre iss-es im Johr 805 als Gadero. Weidare iwwerlifferde Variande vum Nåme sin 1568 Waldgaidtenheim, 1613 Waldgadern un 1632 Waldtgaidenheim. 1623 is Gare vun da Kurpalz an Kur-Moinz kumme. Ab 1837 sin vum Birgermaischderåmt Gare aus aa di Orde Hadderod un Kocherbach verwaldet worre, bis se 1957 selbschdännisch worre sin. 1970 is Gare zu Wamiba oigemeindt worre. Des Dorfwabbe zeigt des ehemolische Schulhaus. Selles Haus schteht de Birger hait als Dorfgemeinschaftshaus zur Verfiegung. E weideres Symbol fär Gare is en Rådschuh. Des is e Geräd aus Eise wu, wanns schdeil wärd, zum Bremse unnerm reschde Hinnerråd vun Kutsche un Fuhrwerge feschdgemacht wärd. Di Garemer Rådschuh-Kerwe is immer Midde Juli. Gare im Hischdoarische Ortslexikon vum Låndesgschischdlische Informaziunssyschdem Hesse Gare uf da Seit vun Wamiba Låndesgschischdlisches Informaziunssyschdem Hesse; 1800: www.wamiba.de Gadern; 2010: www.wamiba.de Gesamtgemeinde
Roschdischa Ridda (in de Kurpalz au Kadaiser Kleß) is in de Palz was Sießes fa se esse. De Nååme Roschdischa/Arma Ridder unn Kardaiserkleß (Kardaiser henn schbardanisch gelebd) kummt doheer, dass des frieher en Arme-Lait-Esse war. Ma nemmd druggene Wegg, duud ne uffriwwele unn duud ne in Milsch dungge un in d Ponn broode. Wonna schää dorsch is, schdreid ma Zimt unn Zugga eniwwa. Mer konn'n awwee aach gonz inwaische, donn forme orra wia is bróóde. Bsunnärsch guud schmegdes, wammer in die Milsch nuch Vanillezucka gäbd. Foi ischs aach mit Woisoß. Roschdische Ridda ware aa schun in ähnlischa Foam bai de Reemer bekonnd. Im reemische Kochbuch De re coquinaria find sisch schun des Rezebbd: "Zabrisch abgeriewene Siligene, mach greeßere Häppsche, dung se in Milsch nai, röschd se in Eel, iwwergieß se mid Hoonisch unn savier se." Im Middlalda donn ischs erschd daitschschbroochisch Rezebbd rauskumme, im Buch von guter spyse ausm 13. Johrhunnerd. Do schdehd zum Baischbiel drin: „snit denne aht snitten arme ritter und backe die in smalze niht zu trüge.“ De Valerius Herberger hot 1601 in soim Buch Magnalia Dei, oder die großen Thaten Gottes den Sadz "arme Ritter backen und Kümmerling schmelzen" von sisch gelosse. In em daitsche Kochbuch
Es Jiidische Leewe in Schbaya hot ä langi Dradidsion, schun vor uugfähr 1000 Johr henn sisch Judde im Ord niedagelasse unn die jiidisch Gemää in Schbaya war eeni vun de bedaidendschde im HRR. Die Zaid iwwer viele Pogrom ausgsedzd, unn noch de Raischspogromnachd hot Schbaya said 1994 widda ä aigeni Gemaind unn saidm 9. Oggdoba 2011 ä Synagog. Unn saidm Juli 2021 keren die jidische Deng'gmela vunde drai SchUM-Schdedd Schbaija, Määnz unn Worms zum UNESCO-Weldkulduaeawe. Des Dorf Aldschbaya hot schun im 11. Johrhunnerd Judde unn ä Synagog g'habd, 1084 hot mer die erschd Gemää noowaise könne, do war des Dorf schun in die Schdadt oigemäänded unn de Bischuf Riidiga hot waidere Judde in de Schdadt õõsiedle losse, waila g'hoffd hot des Õõsehe vun de Schdadt zu vergreßere. Die maischde Judde sinn aus Määnz unn onnere rhoinische Schdädt kumme. Die jiidische Gemäände in Schbaya, Määnz unn Worms ware aa eng midenonner vabunne unn sie henn en de Gemainsame Nååme SchUM g'habd, abgelaided aus de hebräische Bezaischnung vun alle drai Schdädt. Es Wohnverdel is erschdmol außahalb vun de Schdadt geleje unn is mid Mauan gschidzd worre, 1096 is en jiidisches Wohnverdel in de Schdadt endschdonne. Am 21.Sebbdemba 1104 is die erschd Inneschdadtsynagog
Biwwels (odder aa Biwlis) is ä klääni Ordschafd im Krais Bergschdrooß im Siede vun Hesse. Iwwerreschjonal beriemd isses vor allem wegger saim Adomkraftwerg worre. Biwwels liecht in de Owwerrhoinisch Diefewene im Weschde vum Odewald zwische Dammschdadt im Norde unn Mannem im Siede. Biwwels liecht an de Weschnitz, wu in de Rhoi fließd. Im Weschde vun Biwlis licht de Rhoi. Biwlis grenzt im Norde an Groß-Rohre unn Gernshm, im Oschde an Åhause, im Siede an Birschdad und Låmbade unn im Weschde an die Schdadt Woms. Biwwels beschdeht aus de Ortsdeele Biwwels, Norde unn Waddene. Biwwels is im Johr 836 zum erschde Mol in ännere Urkund als „Bibifloz“ (vun aldhochdeitsch bifliozan, umfließe, uf di Weschnitz bezoore) erwähnt worre. Vun 1461 bis 1623 war die ganz Geschnd an die Palz verpfänd unn wurd noch de Reformazjon brodestannisch unn dodenooch widda kadolisch. Im Draißischjährische Krieg is de Ord ä paar mol kabudd gemacht worre. 1803 is de Ord zu hessisch worre. Commons: Biblis – Sammlung vun Bilder, Video un Audiodataie De Said vun Biwwels Biwwelser Wärderbuch